**NÁVRH**

**VŠEOBECNE ZÁVÄZNÉHO NARIADENIA č. 1/2022**

**O URČENÍ VÝŠKY FINANČNÝCH PRÍSPEVKOV NA ČIASTOČNÚ ÚHRADU NÁKLADOV NA VÝCHOVU A VZDELANIE A NÁKLADOV SPOJENÝCH SO STRAVOVANÍM V ŠKOLÁCH A ŠKOLSKÝCH ZARIADENIACH, KTORÝCH ZRIAĎOVATEĽOM JE OBEC HOSTICE**

Návrh VZN zverejnené dňa 01.02.2022

Návrh VZN zvesené dňa ........02.2022

Vyhodnotenie pripomienok k návrhu VZN dňa 16.02.2022

VZN schválené OZ dňa ......................2022

VZN zverejnené dňa ...........................2022

VZN nadobúda účinnosť dňa 01.03.2022

VŠEOBECNE ZÁVÄZNÉ NARIADENIE

O URČENÍ VÝŠKY FINANČNÝCH PRÍSPEVKOV NA ČIASTOČNÚ ÚHRADU NÁKLADOV NA VÝCHOVU A VZDELANIE A NÁKLADOV SPOJENÝCH SO STRAVOVANÍM V ŠKOLÁCH A ŠKOLSKÝCH ZARIADENIACH, KTORÝCH ZRIAĎOVATEĽOM JE OBEC HOSTICE

Obecné zastupiteľstvo Obce Hostice v súlade s ustanovením § 6 a § 11 zákona č. 369/1990 Zb. o obecnom zriadení v znení neskorších predpisov a v súlade s ustanovením § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 49, § 114, § 116 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa uznáša na tomto všeobecne záväznom nariadení:

PRVÁ ČASŤ

ÚVODNÉ USTANOVENIA

**§ 1**

**Účel a predmet**

Všeobecne záväzné nariadenie ( ďalej len „VZN“ ) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je Obec Hostice.

**§ 2**

**Druhy príspevkov v školách a školských zariadeniach**

Obec Hostice je zriaďovateľom:

a)Materskej školy Hostice,

b)Školského klubu pri Základnej škole Hostice,

c)Školskej jedálne pri Materskej škole Hostice,

V materskej škole a v školských zariadeniach v zriaďovateľskej pôsobnosti Obce Hostice sa uhrádzajú tieto príspevky na čiastočnú úhradu nákladov na výchovu a vzdelávanie a nákladov spojených so stravovaním ( ďalej len „príspevky“ ) :

a) príspevok na činnosť školského klubu detí,

b) príspevok na čiastočnú úhradu nákladov spojených so stravovaním v školskej jedálni pri MŠ Hostice.

DRUHÁ ČASŤ

PRÍSPEVKY V ŠKOLÁCH A ŠKOLSKÝCH ZARIADENIACH

**§3**

**Výška, termín a spôsob úhrady príspevku za pobyt dieťaťa v materskej škole**

1.Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou **3,50 EUR.**

2.Príspevok sa uhrádza do 10. dňa príslušného kalendárneho mesiaca.

3.Príspevok sa uhrádza v hotovosti, alebo bezhotovostne na účet obce. Číslo účtu poskytne vedenie školy zákonnému zástupcovi dieťaťa.

4.Ak je dieťa prijaté do materskej školy v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do materskej školy.

5.Príspevok v materskej škole sa neuhrádza za dieťa:

a)ktoré má jeden rok pred plnením povinnej školskej dochádzky,

b)ak zákonný zástupca predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c)ktoré je umiestnené v zariadení na základe rozhodnutia súdu,

d)ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby, alebo z rodinných dôvodov preukázateľným spôsobom. Preukázateľný spôsob je predloženie potvrdenia od lekára (ak je dôvodom choroba) a čestné vyhlásenie zákonného zástupcu o rodinných dôvodoch prerušenia dochádzky do materskej školy.

6.Príspevok v materskej škole sa neuhrádza ak bola prerušená prevádzka materskej školy zapríčinená zo strany zriaďovateľa.

**§4**

**Príspevok na činnosť školského klubu detí**

1.Zákonný zástupca dieťaťa prispieva na činnosť školského klubu detí (ŠKD) mesačne za dieťa sumou vo výške **2,00 EUR.**

2. Príspevok sa uhrádza do 15. dňa príslušného kalendárneho mesiaca. Príspevok sa uhrádza v hotovosti, alebo bezhotovostne na účet obce. Číslo účtu poskytne zákonnému zástupcovi dieťaťa zamestnanec ŠKD.

3.Ak je dieťa prijaté do ŠKD v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do školského klubu detí.

4.Obec Hostice, ako zriaďovateľ školského klubu detí, môže rozhodnúť o znížení alebo odpustení príspevku na základe písomnej žiadosti zákonného zástupcu dieťaťa po predložení dokladu o tom,

že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu /1. To neplatí, ak ide o žiaka, na ktorého sa poskytuje dotácia podľa osobitného predpisu.

**§5**

**Príspevok na čiastočnú úhradu nákladov za stravovanie**

**v zariadení školského stravovania**

1.Zariadenie školského stravovania poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v súlade s Finančnými pásmami nákladov na nákup potravín na jedno jedlo, určenými Ministerstvom školstva SR.

2.Školská jedáleň pri Materskej škole Hostice poskytuje stravovanie deťom MŠ, žiakom ZŠ a zamestnancom školy a školských zariadení.

3.Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov v nadväznosti na odporúčané výživové dávky je

určený za každý stravovací deň nasledovne:

**Náklady na nákup potravín na jedlo – 2. finančné pásmo** /Príloha č.1/

Tabuľka č.1

|  |  |  |  |  |  |  |
| --- | --- | --- | --- | --- | --- | --- |
| Stravník dieťa v MŠ | desiata | obed | olovrant | celkom | Dotácia na podporu dieťaťa | Platba rodiča za 1deň |
| Dieťa v MŠ v HN\* | 0,34 | 0,80 | 0,23 | 1,37 | 1,30 | **0,07** |
| Dieťa v MŠ | 0,34 | 0,80 | 0,23 | 1,37 | 0,00 | **1,37** |

Tabuľka č.2

|  |  |  |  |  |
| --- | --- | --- | --- | --- |
| Stravník žiak v ZŠ  Od 6 do 11 rokov | obed | celkom | Dotácia na podporu dieťaťa | Platba rodiča za 1deň |
| Žiak v ZŠ v HN\* | 1,08 | 1,08 | 1,30 | **0,00** |
| Žiak v ŽS | 1,08 | 1,08 | 0,00 | **1,08** |
| Stravník žiak v ZŠ  Od 11 do 15 rokov | obed | celkom | Dotácia na podporu dieťaťa | Platba rodiča za 1deň |
| Žiak v ZŠ v HN\* | 1,16 | 1,16 | 1,30 | **0,00** |
| Žiak v ŽS | 1,16 | 1,16 | 0,00 | **1,16** |

\*HN-hmotná núdza

4.Príspevok na čiastočnú úhradu nákladov na stravovanie v zariadení školského stravovania sa uhrádza vopred do 25. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.

5.Stravné sa uhrádza v hotovosti do pokladne obecného úradu, poštovou poukážkou, alebo bezhotovostne na účet školskej jedálne SK 84 5200 0000 0000 1188 3566. Vyúčtovanie za platby za stravné sa vykoná 25.dňa nasledujúceho mesiaca.

**§ 6**

**Podmienky pri poskytnutí stravovania formou dotácie**

**na podporu výchovy k stravovacím návykom**

1.Dotácia na podporu výchovy k stravovacím návykom dieťaťa (ďalej dotácia) sa poskytuje vo výške **1,30 EUR** za každý deň, v ktorom sa dieťa **zúčastnilo**výchovno-vzdelávacej činnosti v MŠ, ZŠ a **odobralo**stravu.

2.Dotácia sa poskytuje:

1. **každé dieťa, ktoré navštevuje materskú školu alebo základnú školu a v materskej škole alebo v základnej škole je najmenej 50 % detí z domácností, ktorým sa poskytuje pomoc v hmotnej núdzi,**
2. **dieťa, ktoré navštevuje materskú školu alebo základnú školu a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima,**
3. **dieťa, ktoré navštevuje posledný ročník materskej školy alebo základnú školu a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti podľa osobitného predpisu; táto skutočnosť sa žiadateľovi podľa [§ 4 ods. 4](https://www.epi.sk/zz/2010-544/znenie-20220101" \l "p4-4" \t "_blank) preukazuje čestným vyhlásením.**

3.Zákonný zástupca dieťaťa v materskej škole má povinnosť doplatiť rozdiel medzi dotáciou a výškou finančného pásma nákladov na nákup potravín na jedno jedlo sumou uvedenou v tabuľke

č.1. Vyúčtovanie uvedeného doplatku sa vykoná do 25.dňa nasledujúceho mesiaca.

4.Zákonný zástupca žiaka v základnej škole má povinnosť doplatiť rozdiel medzi dotáciou a výškou finančného pásma nákladov na nákup potravín na jedno jedlo sumou uvedenou v tabuľke

č.2. Vyúčtovanie uvedeného doplatku sa vykoná do 25.dňa nasledujúceho mesiaca.

5.Zákonný zástupca je povinný bezodkladne oznámiť škole, materskej škole neúčasť ako aj dĺžku trvania neúčasti dieťaťa/žiaka na výchovno-vzdelávacom procese a odhlásiť ho zo stravy.

6.Odhlásenie zo stravy je možné najneskôr do 14:00 hod. predchádzajúceho dňa. V prípade nepredvídaných okolností (choroba dieťaťa/žiaka) je možné odhlásenie zo stravy do 8:00 hod. daného dňa na tel.č. 047 5699103.

7.V prípade neodhlásenia dieťaťa/žiaka zo stravy je zákonný zástupca povinný uhradiť poplatok za jedlo v plnej výške **stanoveného finančného pásma**za deň, v ktorom sa dieťa nezúčastnilo vzdelávacieho procesu v škole. V prípade neodhlásenia žiaka žijúce v domácnosti v hmotnej núdzi je zákonný zástupca povinný uhradiť poplatok za jedlo vo výške dotácie 1,30 EUR.V tomto prípade nie je nárok na dotáciu na podporu k stravovacím návykom.

8.V prípade prvého dňa neúčasti dieťaťa/žiaka na výchovno-vzdelávacej činnosti si zákonný zástupca môže odobrať jedlo. Platbu za odobraté jedlo je zákonný zástupca povinný zaplatiť v plnej výške.

**§7**

**Stravovanie a príspevok dospelých stravníkov**

**v zariadení školského stravovania**

1.Školská jedáleň poskytuje stravovanie zamestnancom škôl a školských zariadení.

2.Dospelý stravník uhrádza za jedno hlavné jedlo cenu, ktorá sa skladá z príspevku vo výške nákladov na nákup potravín podľa finančného pásma stanoveného pre vekovú kategóriu 15 - 19 ročných žiakov strednej školy a výšku režijných nákladov.

3.Stravovanie zamestnancov sa realizuje v súlade so Zákonníkom práce. Hodnota obeda sa stanovuje na sumu **2,26 EUR**  pričom zamestnanec pripieva sumou **1,02 EUR** / zamestnanec 0,79 EUR+ SF 0,23 EUR / a zamestnávateľ prispieva sumou **1,24 EUR.**

**§8**

**Postup pre zníženie alebo odpustenie príspevkov**

1.Žiadosť o zníženie alebo odpustenie príspevkov môže uplatniť zákonný zástupca u zriaďovateľa – Obce Hostice. Písomnú žiadosť je potrebné doručiť na obecný úrad.

2.Obec Hostice môže o žiadosti rozhodnúť za podmienky, že k žiadosti bude zo strany zákonného zástupcu predložený doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu./1

3.Nárok na zníženie alebo odpustenie príspevku trvá len počas doby, kedy trvajú podmienky, zníženia a odpustenia príspevkov, t. j. že zákonný zástupca je poberateľom dávky v hmotnej núdzi

a príspevkov k dávke v hmotnej núdzi podľa osobitného predpisu./1

4.Ak dôjde k zmene skutočností rozhodujúcich o znížení alebo odpustení príspevku, zákonný zástupca túto skutočnosť bezodkladne písomne oznámi na obecný úrad.

5.Tento postup sa neuplatní, ak ide o deti a žiakov, na ktoré sa poskytuje dotácia podľa osobitného predpisu./2

TRETIA ČASŤ

ZÁVEREČNÉ A ZRUŠOVACIE USTANOVENIA

**§ 9**

**Záverečné ustanovenia**

Toto VZN bolo schválené na rokovaní obecného zastupiteľstva dňa ...............2022, uznesením číslo ........./2022.

Nadobúda účinnosť dňa 01.03.2022.

**§ 10 Zrušovacie ustanovenia**

Dňom nadobudnutia účinnosti tohto VZN sa ruší:

-VZN 1/2021 o výške príspevku za čiastočnú úhradu výdavkov za pobyt dieťaťa v Materskej škole v školskom klube a na čiastočnú úhradu nákladov na nákup potravín v ŠJ v zriaďovateľskej pôsobnosti Obce Hostice.

V Hosticiach, dňa 31.01.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis starostu obce

Príloha č.1

Finančné pásma

na nákup potravín na jedno jedlo podľa vekových kategórií stravníkov s účinnosťou od 01. 09. 2019

|  |  |  |  |  |  |  |
| --- | --- | --- | --- | --- | --- | --- |
| **Materská škola** | Raňajky | Desiata | Obed | Olovrant | Večera | Spolu |
| **od 2 do 6 rokov** | € | € | € | € | € | € |
| 1. pásmo | 0,41 | 0,34 | 0,80 | 0,23 | 0,50 | 2,28 |
| 2. pásmo | 0,44 | **0,36** | **0,85** | **0,24** | 0,53 | 2,42 |
| 3. pásmo | 0,46 | 0,38 | 0,90 | 0,26 | 0,56 | 2,56 |

|  |  |  |  |  |  |  |
| --- | --- | --- | --- | --- | --- | --- |
| **Základná škola** | Raňajky | Desiata | Obed | Olovrant | Večera | Spolu |
| **od 6 do 11 rokov** | € | € | € | € | € | € |
| 1. pásmo | 0,56 | 0,46 | 1,08 | 0,31 | 0,68 | 3,09 |
| 2. pásmo | 0,59 | 0,49 | **1,15** | 0,33 | 0,72 | 3,28 |
| 3. pásmo | 0,62 | 0,52 | 1,21 | 0,35 | 0,76 | 3,46 |
|  | | | | | | |
| **Základná škola** | Raňajky | Desiata | Obed | Olovrant | Večera | Spolu |
| **od 11 do 15 rokov** | € | € | € | € | € | € |
| 1. pásmo | 0,60 | 0,50 | 1,16 | 0,33 | 0,73 | 3,32 |
| 2. pásmo | 0,63 | 0,53 | **1,23** | 0,35 | 0,77 | 3,51 |
| 3. pásmo | 0,67 | 0,56 | 1,30 | 0,37 | 0,82 | 3,72 |
|  | | | | | | |
| **Stredná škola** | Raňajky | Desiata | Obed | Olovrant | Večera | Spolu |
| **od 15 do 19 rokov** | € | € | € | € | € | € |
| 1. pásmo | 0,65 | 0,54 | 1,26 | 0,36 | 0,79 | 3,60 |
| 2. pásmo | 0,69 | 0,57 | **1,33** | 0,38 | 0,84 | 3,81 |
| 3. pásmo | 0,73 | 0,60 | 1,41 | 0,40 | 0,89 | 4,03 |

Finančné pásmo je zhodné pre všetky vekové kategórie stravníkov v príslušnom zariadení školského stravovania okrem zariadení školského stravovania pri spojených materských a základných školách môže byť finančné pásmo pre stravníkov detí materských škôl o 1 stupeň vyššie ako pre stravníkov žiakov základnej školy s oddeleným vedením dokumentácie

- stravného listu.

Podľa ods. 8 a 9 § 140 a ods. 4 a 5 § 141 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov zákonný zástupca dieťaťa alebo žiaka uhrádza výšku finančného príspevku na stravovanie vo výške nákladov na nákup potravín podľa vekových kategórií stravníkov a na úhradu režijných nákladov, ak tak určí zriaďovateľ.

Dospelým stravníkom sa aplikuje úhrada za stravovanie podľa jednotne zvoleného finančného pásma pre príslušné zariadenie školského stravovania vo výške celkových nákladov na potraviny a režijných nákladov na výrobu jedného jedla ako pre vekovú kategóriu stravníkov 15-19 ročných s akceptovaním úpravy podľa § 152 Zákonníka práce.